Rakétával támadták a szaúdi fővárost
Jemenből célozták meg a rijádi repülőteret.
Ballisztikus rakétával vette célba a jemeni légierő Szaúd-Arábia fővárosának nemzetközi repülőterét. A szaúdi légvédelem elhárította a támadást – közölte az ország védelmi minisztériuma.

A huszi lázadók által irányított jemeni védelmi minisztérium ugyanakkor azt állította, hogy sikeres volt a támadás, ami megrázta Rijádot. Azt is közölték, hogy a támadást egy jemeni gyártású, Burkan 2H típusú nagy hatótávolságú ballisztikus rakétával hajtották végre.

Szaúd-Arábia áll annak a katonai koalíciónak az élén, amely az Irán által támogatott huszik ellen harcol, akik 2015-ben megbuktatták Jemen nemzetközileg elismert kormányát. Ez az első alkalom, hogy a szaúdi fővárost érte támadás.

A rijádi repülőtér közölte, hogy a támadás nem érinti működését, minden járat rendben és időben indul. (CNN)
jemen